Diari Oficial de la Generalitat Valenciana


Sumari del DOGV 6058, del 16-07-2009 (2009/8274)

ORDE de 12 de juny de 2009, de la Conselleria d'Economia, Hisenda i Ocupació, per la qual es modifiquen diverses ordres de la mateixa Conselleria que regulen la concessió de subvencions per a la realització d'accions formatives durant l'exercici 2009.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8274


Data del document
:   12-06-2009

Organisme emissor
:   Servei Valencià d'Ocupació i Formació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * suport econòmic
    * formació professional
    * organització patronal
    * ensenyament professional
    * institució pública
    * administració local
    * aturat
    * societat sense fins de lucre
    * ajuda a l'ocupació
    * sindicat
    * empresa pública
    * ajuda pública

ORDE de 12 de juny de 2009, de la Conselleria d'Economia, Hisenda i Ocupació, per la qual es modifiquen diverses ordres de la mateixa Conselleria que regulen la concessió de subvencions per a la realització d'accions formatives durant l'exercici 2009. [2009/8274]  
En els diaris oficials de la Comunitat Valenciana de data 29 de gener, 30 de gener i 4 de febrer del corrent any es van publicar l'Ordre de 30 de desembre de 2008 de la Conselleria d'Economia, Hisenda i Ocupació per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009; l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació dirigida prioritàriament a treballadors ocupats i es regula el procediment general per a la concessió d'ajudes durant l'exercici 2009; l'Ordre de 30 de desembre de 2008, de la Conselleria d'Economia, Hisenda i Ocupació, per la qual es regula el desenvolupament d'accions de formació professional per a l'ocupació de caràcter semipresencial, i es convoquen ajudes per al 2009 i l'Ordre de 30 de desembre de 2008, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i es regulen subvencions per a l'exercici 2009.  
En l'elaboració de les dites ordres es va seguir el criteri d'homogeneïtzar els processos de gestió d'estes a fi d'agilitzar tots els processos inherents a la gestió de les dites ordres, fins i tot el de comprovació dels costos efectius, i posterior pagament de les ajudes concedides.   
Per a això, i prenent com a referència allò que s'ha recollit en l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, en tota les altres s'establia, en l'article corresponent a "Costos finançables i criteris d'imputació", en l'apartat on es recullen els costos associats a l'activitat formativa, un subapartat que diu "Altres costos: Llum, aigua, calefacció, missatgeria, correu, neteja i vigilància"  
Ara bé, l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, que com hem dit va marcar la pauta per a les altres, està dictada en el marc de la normativa estatal representada per les Ordre TAS/718/2008, de 7 de març, l'annex II, de la qual, Costos finançables i criteris d'imputació, ha sigut recollit en la nostra Ordre, i a la qual es remet amb caràcter subsidiari.  
En el dit annex II, en l'apartat de "Costos associats a l'activitat formativa" es recull el subapartat "Altres costos", que diu: "Llum, aigua, calefacció, missatgeria, correu, neteja, vigilància i altres costos, no especificats anteriorment, associats a l'execució de l'activitat formativa".   
Això introduïx un factor de diferenciació entre les ordres d'esta Conselleria més amunt referenciades, que no es considera oportú, atés el criteri adoptat de l'homogeneïtzació de procediments i tractament de costos de l'activitat formativa.  
Per això, amb un informe previ del Consell Valencià de Formació Professional, i fent ús de les facultats que em conferixen la Llei 5/1983, de 30 de desembre, del Consell, i el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,   
ORDENE  
Article 1. Modificació de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009.  
L'article 20-2-c) Altres costos, d'esta ordre, queda redactat de la manera següent: "Llum, aigua, calefacció, missatgeria, correu, neteja, vigilància i altres costos, no especificats anteriorment, associats a l'execució de l'acció formativa."  
Article 2. Modificació de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació dirigida prioritàriament a treballadors ocupats i es regula el procediment general per a la concessió d'ajudes durant l'exercici 2009.  
L'article 13-2-b) Altres costos, de la dita Ordre, queda redactat de la manera següent: "Llum, aigua, calefacció, missatgeria, correu, neteja, vigilància i altres costos, no especificats anteriorment, associats a l'execució de l'acció formativa."  
Article 3. Modificació de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es regula el desenvolupament d'accions de formació professional per a l'ocupació de caràcter semipresencial, i es convoquen ajudes per al 2009.  
L'article 39-2-b) Altres costos, de la dita Ordre, queda redactat de la manera següent: "Llum, aigua, calefacció, missatgeria, correu, neteja, vigilància i altres costos, no especificats anteriorment, associats a l'execució de l'acció formativa."  
Article 4. Modificació de l'Ordre de 30 de desembre de 2008, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i es regulen subvencions per a l'exercici 2009.  
L'article 13-2-b) Altres costos, de l'esta ordre, queda redactat de la manera següent: "Llum, aigua, calefacció, missatgeria, correu, neteja, vigilància, els costos derivats de la realització de les Pràctiques No Laborals i altres costos, no especificats anteriorment, associats a l'execució de l'acció formativa."  
DISPOSICIONS FINALS  
Primera  
La present disposició entrarà en vigor el mateix dia que es publique en el Diari Oficial de la Comunitat Valenciana.  
Segona  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes computat en els termes ja dits, segons el que disposen els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
En el cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb allò que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 12 de juny de 2009   
Vicepresident segon del Consell,  
conseller d'Economia, Hisenda i Ocupació  
GERARDO CAMPS DEVESA